MTI2009.04.16. 10:15
Emil Boc miniszterelnök bejelentette, hogy első lépésként 179 adót és illetéket törölnek el, az ezekről szóló rendelkezéseket minden intézmény köteles május 15-ig elfogadni. Példaként említette, hogy a legtöbb illetékkel rendelkező környezetvédelmi minisztériumnál 102 közül csak 42 illeték marad érvényben.
A kormányfő hozzátette, hogy az egyszerűsítés azt követően folytatódik, hogy a kormány elvégzi az alárendeltségébe tartozó ügynökségek szerkezeti átalakítását. Ugyanis szintén a bürokrácia csökkentése és a költségek csökkentése miatt tervezi a bukaresti kabinet egyes ügynökségek felszámolását, mások összevonását. A harmadik adó- és illetékegyszerűsítési szakaszt 2010-re tervezik.
adóilleték